Гэта ўжо другі выпадак, калі пасля выбараў Тамара Бандарчук губляе працу. У 2007 годзе, калі яна балатавалася ў дэпутаты мясцовага савету і працавала прыбіральшчыцай у Брожскім сельсавеце, з ёй не працягнулі працоўны кантракт. Пасля таго выпадку яна прайшла ўсе судовыя інстанцыі і дайшла да апошняй — Міжнароднага суда ў Жэневе (дарэчы, адказ адтуль чакаецца ўжо ў гэтым годзе)… З той пары доўжыцца канфлікт паміж ёй і старшынёй сельсавета Віктарам Грынёвым, які не можа дараваць ёй судовыя цяжбы. Сама яна лічыць, што менавіта ён ініцытыяваў новае звальненне, а далей ужо закруцілася карусель “тэлефоннага права”…